સ્થાનિક નેતાઓ અને કોર્પોરેશનમાં વગ ધરાવતા સભ્યો નાગરિકોની સુવિધાના ભોગે મનસ્વી નિર્ણયો લેતા હોવાની છાપ ઊભી થતાં ભાજપના સભ્યોમાં રોષ ફાટી નીકળ્યો છે. એક તરફ ૨૦૧૯ની લોકસભા ચૂંટણી માટે જનસમર્થન ટકાવી રાખવા અને સરકારની કામગીરી મતદારો સુધી પહોંચાડવા માટે કાર્યકરોને સૂચના અપાય છે. ત્યારે બીજી બાજુ સ્થાનિક હોદ્દેદારો પર દબાણ લાવીને વગદાર અગ્રણીઓ કુલડીમાં ગોળ ભાંગવાની વૃત્તિ ધરાવે છે. આ પ્રકારની પ્રવૃત્તિ એકંદરે પક્ષની છબિને નુકસાન કરતી હોવાથી આ મામલે પ્રદેશ નેતાગીરી સમક્ષ રજૂઆત કરવાનું ઘણાં સભ્યો વિચારી રહ્યા છે.